Boeing 787 Dreamliner

Boeing 787 Dreamliner je stredne veľké dvojmotorové lietadlo so širokým trupom. Lietadlo je schopné prepraviť 210 - 330 cestujúcich na vzdialenosť až 15 000 km. Boeing spustil tento projekt s cieľom ponúknuť nové lietadlo s lepšími aerodynamickými vlastnosťami, nižšou hmotnosťou, čo má v kombinácii s novými motormi s vysokým obtokovým pomerom výrazný vplyv na ekonomicko-prevádzkové ukazovatele. Boeing 787 je až o 30% hospodárnejší ako porovnateľné súčasné lietadlá.

Boeing 787 sa stal najlepšie predávaným komerčným lietadlom pred oficiálnym roll-outom. Do marca 2007, len na základe dokumentácie a vypočítaných parametrov, pred vyrobením prototypu, si objednalo 42 spoločností 514 kusov strojov.

 Vznik a vývoj 
Štúdia novej rodiny lietadiel sa zrodila v 2. polovici 90. rokov, keď Boeing úspešne uviedol do prevádzky model Boeing 777 a začal predávať Boeing 737 Next Generation (verzie 600, 700, 800, 900). Projekčné tímy Boeingu pracovali na nových variantoch typu Boeing 747 a pokračovali na vývoji väčšieho B 747X ako konkurenta typu Airbus A380. Ale ani trh superveľkých alebo trh malých lietadiel nepredstavoval pre Boeing výzvu na výraznú inováciu. Namiesto toho sa Boeing zameral na objavenú príležitosť v strednej kategórii. Toto rozhodnutie bolo logické, vzhľadom na to, že kategóriu 180 - 300 miestnych prúdových lietadiel Boeing pokrýval veľmi úspešnou dvojicou lietadiel Boeing 757 a Boeing 767. Tieto spoľahlivé dvojmotorové lietadlá uviedol Boeing na trh začiatkom 80. rokov a pre Boeing boli mimoriadne úspešnými projektami. Časom bola táto dvojica v konkurencii s lepšími a modernejšími modelmi lietadiel. Boeing 757 bol kanibalizovaný novouvedeným predĺženým modelom Boeing 737-800 a model 767 musel odrážať útoky zo strany populárneho modelu Airbus A330. Boeing sa pokúsil síce zvrátiť vývoj uvedením predĺženej varianty 767-400, ten si však objednali v počte 34 kusov len dvaja zákazníci.

V januári 2001 Boeing vydal správu, že skúma nové smery vo vývoji nových modelov pod označením "Project 20XX". Vyhlásenie bez akýchkoľvek nákresov a podrobností vyvolalo mnoho dohadov až mýtov. Objavili sa domnienky, že Projekt 20XX smeruje ku stroju s krídlami v tvare delta, ktorý sa bude podobať lietadlu Concorde.


Dňa 29. marca 2001 Boeing odhalil pravdu, keď predstavil lietadlo veľkosti Boeingu 767 s nezvyčajnou konfiguráciou s motormi inštalovanými v zadnej časti a s doletom vyše 8000 míľ. Čo vyvolalo pozornosť však nebola konfigurácia, dolet alebo veľkosť. Hlavnou zbraňou tohto modelu mala byť rýchlosť. Cestovná rýchlosť lietadla mala dosahovať 95 - 98 % rýchlosti zvuku (Mach 0,95 - 0,98), čo by umožnilo skrátiť dobu letu z Londýna do Singapuru o 3 hodiny alebo pri lete z Londýna do Sydney až o 5 hodín. Koncept dostal označenie "Sonic Cruiser". Lietadlo malo lietať o 15 - 20% rýchlejšie ako súčasné typy pri prevádzkových nákladoch modelu Boeing 767.

Prvá trhlina v koncepte Sonic Cruiser sa objavila v júni 2001 na aerosalóne v Paríži. Environmentálne kruhy, frustrované odmietnutím Kjótskeho protokolu zo strany americkej vlády, začali vykresľovať nepriaznivé ekologické vplyvy vysokorýchlostného konceptu Sonic Cruiser. Tieto hlasy zavŕšil otvorený list európskej komisárky pre životné prostredie Margot Wallstrom, ktorý zaslala exekutíve Boeingu. Avšak rozhodujúcim momentom pre projekt Sonic Cruiser bol útok teroristov 11. septembra 2001 a následné problémy leteckých spoločností. Štúdia realizovateľnosti projektu Sonic Cruiser bola problematická. Prieskum medzi aerolíniami ukázal, že neveria možnosti získať dostatok cestujúcich platiacich mierne vyššie cestovné za rýchlosť a obávajú sa ekonomickej návratnosti pomerne drahého stroja.


To bol ideálny čas na to, aby Boeing predstavil projekt Yellowstone, na ktorom sa vo všetkej tichosti pracovalo súbežne s projektom Sonic Cruiser. Projekt Yellowstone bol spolu s konceptom Sonic Cruiser súčasťou štúdie "Project 20XX", ktorého hlavným zámerom bolo preskúmať vplyv pokročilých výrobných technológií, nových materiálov, dizajnu a systémov pre výrobu vysokorýchlostného lietadla v porovnaní s konvenčnými technológiami.

Boeing vytvoril projekt Yellowstone len ako referenčný model, na ktorom chcel demonštrovať prínos nových technológií v porovnaní s radom modelov Boeing 767 a následne chcel vyčísliť prínosy rýchlejšieho lietadla, na ktorom mali byť použité nové technológie. Od roku 2001 Boeing začal prezentovať model z projektu Yellowstone ako "environmentálne optimalizovaný", pretože použitie technológií uvažovaných pre Sonic Cruiser ponúklo výrazné zlepšenie vlastností aj pre lietadlá konvenčnej stavby.

Popri pochybnostiach aerolínii o hodnote rýchlosti prišlo v roku 2002 oznámenie spoločností British Airways a Air France o ukončení prevádzky nadzvukového lietadla Concorde z ekonomických dôvodov. V Boeingu však stále nemali jasné, či sa ubrať cestou vyššej rýchlosti, alebo začať vyvíjať environmentálne optimalizované a vysokoefektívne lietadlo. Preto na konci roku 2002 predložili aerolíniám na posúdenie až tri koncepty lietadla Sonic Cruiser a jeden koncept lietadla, ktoré sa podobalo na Boeing 767 a Boeing 777 so šikmými koncami krídel, na ktorom boli vo veľkej miere využité kompozity a nové motory s vysokým obtokovým pomerom s vysokou efektívnosťou. Aerolínie dali prednosť efektivite pred rýchlosťou.

Boeing spustil projekt pod kódovým označením 7E7 (E = ). V januári 2005 bolo projektu pridelené označenie Boeing 787.

 Technické údaje 

 Parameter  787-3 787-8  787-9Počet členov posádky  2 piloti, 10 – 14 členov palubného personáluPočet cestujúcich  223 (v troch triedach)  296 (v dvoch triedach)   223 (v troch triedach)  263 (v troch triedach)Dĺžka lietadla  56,72 m  63 mRozpätie krídel  52 m  60,12 mŠípovitosť krídel  32,2° Výška  16,92 m Šírka kabíny cestujúcich  5,77 m Kapacita nákladného priestoru 124,6 m3  152,9 m3Hmotnosť prázdného lietadla  približne 110 000 kgMaximálna vzletová hmotnosť  163 636 kg  217 724 kg  244 940 kgCestovná rýchlosť  Mach 0.85(561 mph, 902 km/h, 487 uzlov)Dolet s maximálnym nákladom  4 650 – 5 650 km  14 200 – 15 200 km  14 800 – 15 750 kmKapacita palivových nádrží  126 903 L  126 903 L  138 700 LDostup  13 100 mMotory  2× General Electric GEnx alebo 2× Rolls-Royce Trent 1000

 Objednané a dodané lietadlá podľa zákazníka 

ZákazníkObjednanéDodané 787-8 787-9 787-10 Spolu GE RR 787-8 787-9 787-10 SpoluAerCap2648 74292319120Aeroflot22  22  Aeroméxico26 8*22Air Astana3  3 *Air Canada1522 37* 88Air China 15 15 Air Europa814 22 *Air France-KLM 25 25* Air India27  27* 1919Air New Zealand 12 12 *33Air Niugini1  1 *ALAFCO8  8* ALC 153045 All Nippon Airways3644 80 *32234American Airlines2121 42 *  22Arik Air 7 7* Avianca15  15*44Aviation Capital Group 5 5*Avolon 6 6  Azerbaijan Airlines2  2* 22Biman Bangladesh Airlines4  4  British Airways8221242 *88Business Jet / VIP Customer(s)62 84333China Southern Airlines10  10* 1010CIT Leasing Corporation416 204 22Delta Air Lines18  18 *Ethiopian Airlines10  10* 1010Etihad Airways 41307141 22GECAS 1010* Gulf Air16  16  Hainan Airlines10  10* 99Icelandair1  1 *Japan Airlines2520 45* 2020Jet Airways 10 10  Kenya Airways9  9* 66Korean Air110 11* LAN Airlines224 26 *1010LOT Polish Airlines8  8 *66MG Aviation Limited 4 4 *Norwegian Air Shuttle3  3 *22Oman Air6  6* PrivatAir2  2 *Qantas Group14  14* 88Qatar Airways30  30* 2020Republic of Iraq10  10   Royal Air Maroc5  5* 11Royal Brunei Airlines5  5 *44Royal Jordanian7  7* 11Saudia 8 8* Scoot1010 20 *11Singapore Airlines  3030  TUI Travel15  15* 1010Neznámy zákazník228 30152United Airlines12262765 * 12315Uzbekistan Airways2  2* Vietnam Airlines 8 8* Virgin Atlantic Airways 17 17 *33Xiamen Airlines6 6 * 22Spolu4674661391,07252031223215–247

 Referencie 

 Iné projekty 

 Externé odkazy 
 Oficiálna stránka 

Kategória:Dopravné lietadlá USA
Kategória:Lietadlá Boeing